OB: Malema is deur tender bevoordeelJulius Malema “Die tender, wat deur die departement van vervoer in Limpopo aan On-Point toegeken is, was onwettig, onvanpas en kom neer op wanadministrasie,” het Madonsela gesê. Sy het bevind dat On-Point en Malema, geskorsde leier van die ANC-jeugliga, onbehoorlik deur die kontrak bevoordeel is. Malema se sakevennoot, Lesiba Gwangwa, is uitvoerende hoof van On-Point. Madonsela het bevind dat die departement nie die korrekte riglyne gevolg het in die toekenning van die tender nie. Sy het verder bevind dat die departement teen einde Junie 2012 reeds meer as R43 miljoen aan On-Point betaal het. “Die aandeelhouers van On-Point, insluitend die Ratanang familietrust, het onbehoorlik by die tender aan On-Point gebaat.” Malema is die enigste begunstigde van die Ratanang familietrust.